گیوسپ مازنی

اطالوی سیاستدان‘ صحافی اور اٹلی کے اتحاد کے لیے سرگرم کارکن۔ 

گیوسپ مازنی (Giuseppe Mazzini) 22 جون 1805ء کو اٹلی میں پیدا ہوئے ،
1866ء میں اطالوی پارلیمان کا ڈپٹی لیڈر منتخب ہوا۔ اس کی کوششوں سے اٹلی آزاد ہوا اور کئی الگ الگ ریاستوں میں بٹنے کے بجائے متحد رہا۔ علامہ اقبال اپنی بیاض میں اس کے متعلق تحریر کرتے ہیں کہ ’’مازنی کا حقیقی دائرۂ عمل ادب تھا نہ کہ سیاست۔ سیاست سے اس کے شغف نے اٹلی کو اتنا نفع نہیں دیا جتنا دُنیا کو نقصان پہنچایا ہے‘‘۔ یورپ سے واپسی پر علامہ اقبال نے اپنی ایک غزل کے اس مندرجہ ذیل شعر میں بھی مازنی کا ذکر کیا ہے:
ہرے رہو وطنِ مازنیؔ کے میدانو!
جہاز پر سے تمھیں ہم سلام کرتے ہیں
مازنی کا انتقال 10 مارچ 1872ء کو اٹلی کے شہر پیسا میں ہوا۔

حوالہ جات